section_heading: Poslije rata
paragraph_text: Lenz je od početka 1920. vodio dobrovoljačke udruge u Münchenu koju su uglavnom sačinjavali studenti s münchenskog sveučilišta. Od 1921. nalazi se na čelu Dobrovoljačkog korpusa koji se 1923. sjedinio s Radnom grupom boraca domovine. Kada su studenti odbili sudjelovati u demonstracijama desno orijentiranih udruga koje su bile predviđene za 1. svibnja 1923. Lenz je podnio ostavku. Nakon toga postaje članom organizacije Stahlhelm u kojoj od 1929. do 1933. vodi bavarsku nacionalnu udrugu. Na 25. godišnjicu Bitke kod Tannenberga promaknut je u počasni čin general bojnika.